
ДО

Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Отдаване под наем на недвижим нежилищен имот – частна общинска собственост, представляващ обособен обект – занималня, разположена на партерния етаж в жилищна сграда с административен адрес: гр.Бургас, ул.„Оборище“ № 109, на юридическо лице с нестопанска цел, осъществяващо дейност в обществена полза – Сдружение „Съюз на математиците в България“
УВАЖАЕМИ ОБЩИНСКИ СЪВЕТНИЦИ,
Съгласно Акт за частна общинска собственост № 207/28.05.1997 г., Община Бургас е собственик на обособен обект – занималня със застроена площ 51,15 кв.м, състояща се от зала, фоайе и санитарен възел, с обща полезна площ 42,86 кв.м, разположена на партерния етаж в жилищна сграда /ЖСК „Марица“/ с административен адрес: гр.Бургас, ул.„Оборище“ № 109, отразена с идентификатор 07079.608.11.2.82 и с площ 51,15 кв.м в КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК.
С Договор от 03.11.2008 г., вписан в Служба по вписванията–Бургас с № 24, том 8, Вх.рег.№ 18470 от 15.12.2008 г., сключен на основание Решение на Общински съвет–Бургас, прието по т.62 от дневния ред на проведеното на 18.09.2008 г. заседание /Протокол № 12/, разглежданият имот е предоставен под наем за срок от 5 години на юридическо лице с нестопанска цел, осъществяващо дейност в обществена полза – Сдружение „Съюз на математиците в България“.
В Община Бургас е постъпило искане с вх.№ 62-00-52/25.06.2015 г., подадено от Динко Раднев, в качеството му на Председател на Сдружение „Съюз на математиците в България“ – секция гр.Бургас, относно предоставяне на общинския обект за нов наемен период, с цел обезпечаване дейността на организацията за развитие и приложение на математиката и информатиката.
Сдружение „Съюз на математиците в България“ с ЕИК 000704509, седалище и адрес на управление: гр.София, район „Слатина“, ул.„Акад. Георги Бончев“, бл.8, представлявано от Председателя на Управителния съвет /УС/ на сдружението – Петър Стоянов Кендеров, е вписано в Централния регистър на юридическите лица с нестопанска цел в обществена полза към Министерство на правосъдието под № 20031231106.
За отдаване под наем на обекта е определена месечна наемна цена съгласно размера на базисните наемни цени за 2016 г., приети от Общински съвет–Бургас на проведеното на 17.12.2015 г. заседание /Протокол № 6/, указани в Приложение № 3 от Наредбата за определянето и администрирането на местните такси и цени на услуги на територията на Община Бургас, както следва:
42,86 кв.м (обща полезна площ) x 1,50 лв./кв.м (Приложение № 3, раздел „Б“, т.13) x 1 (коефициент за състояние) х 1,4 (коефициент за зона) = 90,00 лв. (деветдесет лева), без ДДС. 
Предвид гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.14, ал.6 от Закона за общинската собственост и чл.21, ал.1, т.2 и ал.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание /Протокол № 13/, да вземе следното
РЕШЕНИЕ:
Да се отдаде под наем за срок от 5 (пет) години на Сдружение „Съюз на математиците в България“ с ЕИК 000704509, седалище и адрес на управление: гр.София, район „Слатина“, ул.„Акад. Георги Бончев“, бл.8, вписано в Централния регистър на юридическите лица с нестопанска цел в обществена полза към Министерство на правосъдието под № 20031231106, представлявано от Председателя на Управителния съвет /УС/ на сдружението – Петър Стоянов Кендеров, за нуждите на секцията на сдружението в гр.Бургас, недвижим нежилищен имот – частна общинска собственост, представляващ обособен обект – занималня със застроена площ 51,15 кв.м, състояща се от зала, фоайе и санитарен възел, с обща полезна площ 42,86 кв.м, разположена на партерния етаж в жилищна сграда /ЖСК „Марица“/ с административен адрес: гр.Бургас, ул.„Оборище“ № 109, отразена с идентификатор 07079.608.11.2.82 и с площ 51,15 кв.м в КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК, при съседи: на същия етаж – 07079.608.11.2.83, 07079.608.11.2.81, под обекта – няма, над обекта – 07079.608.11.2.2, актувана с Акт за частна общинска собственост № 207/28.05.1997 г., при заплащане на месечен наем в размер на 90,00 лв. (деветдесет лева), без ДДС.

Приложение:
1. Акт за частна общинска собственост № 207/28.05.1997 г.;
2. Архитектурно разпределение на обекта;
3. Схема на самостоятелен обект в сграда /СОС/ № 15-304228-23.06.2016 г., издадена от СГКК–гр.Бургас, за СОС с идентификатор 07079.608.11.2.82 по КККР на гр.Бургас;
4. Заявление с вх.№ 62-00-52/25.06.2015 г., подадено от Динко Раднев, в качеството му на Председател на Сдружение „Съюз на математиците в България“ – секция гр.Бургас;
5. Удостоверение № 106/31.12.2003 г. за вписване в Централния регистър на юридическите лица с нестопанска цел за обществено полезна дейност, издадено от Министерство на правосъдието на Сдружение „Съюз на математиците в България“ с ЕИК 000704509;



ДИМИТЪР НИКОЛОВ
Кмет на Община Бургас
Съгласували:
ЗЛАТИНА ГЕОРГИЕВА
Директор на дирекция „Правно-нормативно обслужване“
ЖИВКО ДИМИТРОВ
Директор на дирекция „Управление на общинската собственост”
ИНЖ. МИНКА ЧАУШЕВА
Началник отдел „Общинска собственост“
КАТЕРИНА СИДЕРОВА-ГРУДОВА
Гл. юрисконсулт в дирекция „Управление на общинската собственост”

Изготвил: 
Виолета Диянова – Гл. специалист в дирекция „Управление на общинската собственост”
image1.jpeg
150 9001
150 14001

BUREAU VERITAS





image2.png




